# 28. Creu Blychau Testun wedi'u Hamlygu

## Cyflwyniad

Mae'n bosibl amlygu ardal o destun yn eich tudalen drwy ychwanegu blwch o'i amgylch i wneud iddo sefyll allan fwy. Mae dau wahanol fath o amlygu y gallwch ei ddefnyddio

* [Cynhwysydd Blwch](#_Box_Container)
* [Hysbysiad (safonol neu ganolog)](#_Notification)

Mae gosod y naill arddull neu'r llall yn debyg iawn. Fodd bynnag, gall olygu gweithio yn y wedd HTML, felly mae'n addas ar gyfer defnyddwyr CMS hyderus/profiadol yn unig.

Os oes arnoch angen cymorth i greu blychau testun wedi'u hamlygu, cysylltwch â ni ar e-bost ar gg@aber.ac.uk neu drwy ffonio 2400.

## Cynhwysydd Blwch

Mae hyn yn creu amlinelliad blwch o amgylch y cynnwys. Bydd gan y blwch forder melyn.



## Hysbysiad

Mae hyn yn creu blwch o amgylch y cynnwys gyda chefndir llwyd golau.

### Safonol



### Canolog



## Creu eich Ardal wedi'i Hamlygu

### Amlygu Un Paragraff

1. Agorwch neu crëwch y darn o gynnwys lle'r hoffech ychwanegu'r testun a amlygwyd.
2. Dewch o hyd i, neu ychwanegwch y testun yr hoffech ei amlygu.
3. Cliciwch ar y paragraff yr hoffech ei amlygu yn y ffenestr olygu
4. Edrychwch ar waelod y ffenestr olygu lle dylech weld 'p'



1. Cliciwch ar y p, er mwyn dewis y paragraff cyfan.



1. Cliciwch ar y ddewislen **'Format'** yna rhowch eich llygoden dros **'Formats'** yna ‘**Custom Formats**’ er mwyn i ail ddewislenni pellach ymddangos:



1. Dewiswch un o'r canlynol o'r ail ddewislen:
	1. Ar gyfer Cynhwysydd Blwch, dewiswch **'box-container'**
	2. Ar gyfer blwch Hysbysiad safonol, dewiswch **'notification'**
	3. Ar gyfer blwch Hysbysiad canolog, dewiswch **'notification-centre'**
2. Dylai eich testun nawr ymddangos yn y math o flwch priodol yn y ffenestr olygu.
3. Pan fyddwch wedi gorffen ychwanegu eich blwch, cliciwch ar **Save changes** i orffen.
4. Edrychwch ar ragolwg o'r adran ar strwythur y safle i wneud yn siŵr bod y blwch yn ymddangos fel yr hoffech.

### Amlygu Nifer o Baragraffau

1. Agorwch neu crëwch y darn o gynnwys lle'r hoffech ychwanegu'r testun a amlygwyd.
2. Dewch o hyd i, neu ychwanegwch y testun yr hoffech ei amlygu.
3. Agorwch y golygydd **Source code** trwy glicio ar y ddewislen **Tools** a dewis **Source code**:



1. Bydd y golygydd **Source code** yn ymddangos:



1. Edrychwch am y testun yr hoffech ei amlygu. Os oes gan eich tudalen lawer o gynnwys, efallai y bydd angen i chi edrych yn ofalus drwy'r wedd HTML i ddod o hyd i'ch testun.
2. Gwnewch linell newydd cyn ac ar ôl y testun y dylid ei amlygu, gan wneud yn siŵr eich bod yn cadw unrhyw dagiau agor a chau gyda'r testun y maent yn ei amgylchynu. Tag yw testun rhwng "cromfachau sy'n pwyntio" (<>). Gallai fod yn dagiau paragraff <p> a </p>, neu gallai fod yn dagiau pennawd megis <h2> a </h2>.

Er enghraifft:



1. Yn y llinell newydd **cyn** y testun dewisol teipiwch un o'r canlynol:
	1. Ar gyfer Cynhwysydd Blwch, teipiwch <div class="box-container">
	2. Ar gyfer blwch Hysbysiad safonol, teipiwch <div class="notification">
	3. Ar gyfer blwch Hysbysiad canolog, teipiwch <div class="notification-centre">
2. Yn y llinell newydd **ar ôl** y testun teipiwch </div>
3. Dylai eich HTML edrych yn debyg i hyn:



1. Cliciwch ar y botwm **Save** ar waelod y golygydd **Source code** ar y dde i gadw eich newidiadau.
2. Dylai eich testun nawr ymddangos yn y math o flwch priodol yn y ffenestr olygu.
3. Pan fyddwch wedi gorffen ychwanegu eich blwch, cliciwch ar **Save changes** i orffen.
4. Edrychwch ar ragolwg o'r adran ar strwythur y safle i wneud yn siŵr bod y blwch yn ymddangos fel yr hoffech.